Karnavabaliai
Karnavabaliai (Eucinetidae) – vabalų (Coleoptera) šeima. Kūnas 0,8-4,0 mm ilgio, pailgai elipsiškas arba kiaušiniškas, apaugęs smulkiais plaukeliais. Turi labai didelius šlauninius dangčius, kurie siekia antsparnių epipleuras. Ištikus pavojui vabalai vartaliojasi. Randami po džiūstančių medžių žieve. Pasaulyje yra 9 gentys, apie 37 rūšys. Lietuvoje žinoma 1 rūšis.